
PANEVĖŽIO REGOS CENTRO „LINELIS“ 
2021 METŲ VEIKLOS PLANAS
2020 METŲ VEIKLOS ANALIZĖ
Panevėžio regos centras „Linelis“ (toliau–Regos centras) - savivaldybės biudžetinė ikimokyklinio ugdymo mokykla. Regos centro pagrindinė paskirtis - ikimokyklinio ugdymo grupės įstaiga lopšelis-darželis. Kita Regos centras paskirtis–ikimokyklinio ugdymo grupės mokykla regos sutrikimų turintiems vaikams. 2020 metais Panevėžio regos centras „Linelis“ (toliau – Regos centras) įgyvendino 2020 metų veiklos programoje „Švietimo ir ugdymo programa“ numatytus tikslus ir uždavinius. Regos centras vykdo ikimokyklinio, priešmokyklinio ir specialiojo ugdymo programas, organizuoja ir vykdo darbą su įvairaus amžiaus (1,5-21 m.) sutrikusios regos asmenimis jų namuose, ikimokyklinio, bendrojo ir specialiojo ugdymo mokyklose, Regos centre ir kitose įstaigose. Ikimokyklinis ugdymas Regos centre organizuojamas pagal regos centro pedagogų parengtą ikimokyklinio ugdymo programą „Po vaikystės šalį“, patvirtintą 2012-08-30 Panevėžio savivaldybės tarybos sprendimu Nr. 1-219 „Dėl pritarimo Panevėžio miesto ugdymo mokyklų ikimokyklinio ugdymo programoms“, pakoreguota ir patvirtinta direktoriaus įsakymu 2015 m. gegužės 21 d. Nr. V-23, 2017 m., 2019 m.. Priešmokyklinio amžiaus ugdytiniai ugdomi pagal Bendrąją Priešmokyklinio ugdymo programą. 2020 m. į ugdymo turinį integruotos kitos programos:
· Alkoholio, tabako ir kitų psichiką veikiančių medžiagų vartojimo prevencijos programa; 
· Gyvenimo įgūdžių ugdymo programa; 
· Universaliosios sveikatos ugdymo bei rengimo šeimai programos; 
· Ikimokyklinio amžiaus vaikų saugios gyvensenos įgūdžių ugdymo programa;
· Etninės kultūros ugdymo programa.
Įstaigos išskirtinumą ir specifiškumą sudaro tai, kad ugdomasis darbas yra korekcinio pobūdžio. Atliekama pedagoginė ir medicininė regos funkcijų ir kitų sutrikimų korekcija. SUP turintiems vaikams be auklėtojų, pagalbą teikia tiflopedagogai, logopedas, specialusis pedagogas, judesio korekcijos pedagogas, psichologas. Medicininę korekciją - kineziterapeutas, bendrosios praktikos slaugytojai (koreguoja regos sutrikimus).
 Siekiant ugdytinius parengti adekvačiai socializacijai, aktyviai dalyvaujama įvairiuose miesto mastu organizuojamuose konkursuose, renginiuose Lietuvos mastu.

2020 METŲ TIKSLAS

Teikti kokybišką ikimokyklinį, priešmokyklinį ugdymą, sudarant palankias sąlygas sutrikimų korekcijai, vaikų meniniams gebėjimams atsiskleisti, sėkmingai pasiruošti mokytis pagal pradinio ugdymo programą. 
UŽDAVINIAI

1. Įtraukiojo ugdymo (si) įgyvendinimas siekiant užtikrinti kokybišką ugdymą (sį) visiems jo dalyviams. Visų bendruomenės narių vertybių, pasaulėžiūros, pažiūrų ir elgesio formavimas dėl veiksmingos ir sistemingos pagalbos kiekvienam vaikui.
2. Vaiko vienodos vertės pripažinimas ir pagalba, leidžianti kiekvienam mokytis individualiu tempu, pagal galimybes, gabumus, pajėgumą, poreikius ir interesus.
3. Tobulinti ugdymo procesą, užtikrinant sėkmingą kiekvieno vaiko pasirengimą mokyklai.
4. Įtraukti kuo daugiau tėvų į vaikų gyvenimą regos centre ir organizuoti konsultacijas tėvams aktualiais vaikų ugdymo, emocinės, psichinės ir fizinės sveikatos ir klausimais.
5. Naujų aktyvių ugdymosi erdvių kūrimas, kuriose vaikas galėtų aktyviai veikti, įgytų naujos patirties, patirtų sėkmę. 
6. Atnaujinti ir plėtoti materialinę ir techninę bazę.

1. TIKSLAS. Įtraukiojo ugdymo nuostatų įgyvendinimas.

1. Uždavinys. Įtraukiojo ugdymo (si) įgyvendinimas siekiant užtikrinti kokybišką ugdymą (sį) visiems jo dalyviams. Visų bendruomenės narių vertybių, pasaulėžiūros, pažiūrų ir elgesio formavimas dėl veiksmingos ir sistemingos pagalbos kiekvienam vaikui.
Vaiko vienodos vertės pripažinimas ir pagalba, leidžianti kiekvienam mokytis individualiu tempu, pagal galimybes, gabumus, pajėgumą, poreikius ir interesus.
     Įtraukusis ugdymas – atsivėrusi erdvė, orientuojanti tiek šeimas, tiek regos centrą veikti bendrai, darniai ir kūrybingai. Įtraukiojo ugdymo dėka regos centre rūpinamasi kiekvienu ugdytiniu, stengiantis kuo prasmingesnio jo dalyvavimo ugdymo procese ir siekiant apriboti šį dalyvavimą apsunkinančius veiksnius, kad būtų išvengta atskirties.
     2020 m. ugdymas organizuojamas pagal VIII ir XIII ikimokyklinio ugdymo organizavimo modelius, priešmokyklinis ugdymas pagal XIII ugdymo organizavimo modelį, patvirtintus Panevėžio miesto savivaldybės administracijos direktorius 2020-09-07 įsakymu Nr. A-818 „Dėl savivaldybės švietimo įstaigų pasirinktų ikimokyklinio ir priešmokyklinio ugdymo organizavimo modelių 2020−2021 mokslo metams patvirtinimo“. 2020 m. sukomplektuotos 4 ikimokyklinio ugdymo grupės: 1 lopšelio, 2 ikimokyklinio ugdymo, 1 jungtinė priešmokyklinio ugdymo grupė. Lankė 65 ugdytiniai. 
    Vykdomos ikimokyklinio ugdymo „Po vaikystės šalį“, Bendroji priešmokyklinio ugdymo, specialiojo ugdymo programos, organizuojamas ir vykdomas korekcinis regos sutrikimų ugdymas. Regos centre dirba tiflopedagogai (vizituojantys mokytojai), teikiantys tiflopedagoginę pagalbą silpnaregiams ir akliems ugdytiniams nuo 1,5 iki 21 metų nelankantiems ikimokyklinių įstaigų, negalintiems lankyti bendrojo ugdymo ar specialiojo ugdymo mokyklų dėl negalios, lankantiems bendrojo ar specialiojo ugdymo mokyklas, bet ten negaunantiems tiflopedagoginės pagalbos. Tiflopedagoginė pagalba buvo teikiama 20 mokinių namuose ir kitose Panevėžio miesto bendrojo lavinimo ir specialiosiose mokyklose. 
     30 ugdytinių PPT buvo nustatyti specialieji ugdymo (si) poreikiai (toliau SUP). SUP nedideli-39 proc., vidutiniai-5 proc., dideli-3 proc., labai dideli - 1 proc. vaikų. Sutikimų korekciją atliko: specialusis pedagogas, tiflopedagogas, logopedas, judesio korekcijos pedagogas, psichologas, kineziterapeutas, bendrosios praktikos slaugytojai, regos sutrikimams koreguoti. 
    Vaiko gerovės komisija rūpinosi vaikui saugia ir palankia mokymosi aplinka, orientuota į asmenybės sėkmę, gerą savijautą, brandą, individualias vaiko galimybes atitinkančius ugdymo(si) pasiekimus bei pažangą, organizavo ir koordinavo ugdymo(si), švietimo ar kitos pagalbos vaikui teikimą, analizavo, derino individualaus ugdymo programas vaikams su dideliais SUP, ikimokyklinio ir priešmokyklinio ugdymo programų pritaikymo vaikams su vidutiniais SUP.
     Siekiant ugdymo kokybės, tenkinant vaikų ir tėvų poreikius, didesnis dėmesys, prioritetas buvo ne ugdytinių veiklos rezultatai, o įtraukiojo ugdymo (si) įgyvendinimas, siekiant užtikrinti kokybišką ugdymą (sį) visiems jo dalyviams. Sudominti, motyvuoti vaikus buvo taikomi inovatyvūs ugdymo metodai, projektinė veikla, naudojamos naujausios informacinės technologijos: interaktyvi lenta, SMART lenta, „video“ medžiaga, Multimedia, kompiuteriai, muzikiniai centrai, nešiojama garso kolonėlė, kopijavimo aparatai, šviesos stalai. Sukurta saugi ugdymo aplinka antrame korpuse. Rengiama, ir po statybų bus ne tik saugi, bet moderni pirmo korpuso, lauko fizinė aplinka. 
     Tobulėjo bendradarbiavimas su ugdytinių tėvais. Palaikėme savitarpio supratimo ir bendradarbiavimo atmosferą tarp šeimos ir regos centro. Siekiant inovatyvių bendradarbiavimo su tėvais formų, atlikome empyrinį tyrimą. Intervių metodo pagalba buvo apklausiami mokytojai apie informavimo technologijų panaudojimo galimybes bendradarbiavimo su tėvais procese, bendradarbiavimo, pasitelkiant informacines technologijas, naudą ir patrauklumą, veiksnius, galinčius palengvinti šį procesą ir kt. Pritaikėme naujas, patrauklias, abiem pusėms priimtinas bendradarbiavimo formas. Dažniausiai su tėvais bendraujama per elektroninę sistemą „Mūsų darželis“, Messenger, facebook, ZOOM platformą. Pedagogai lanksčiai prisitaikė prie perorganizuoto ugdymo tvarkos, tobulėjo skaitmeninis raštingumas. Tėvai buvo motyvuojami atidžiau, atsakingiau pasigilinti į savo vaikų gebėjimus ir mokėjimus. Parengėme tėvų konsultavimo sistemą vaikų pasiekimų ir jų vertinimo lygmenyje. Sudarėme kuo palankesnes sąlygas efektyvesniam tėvų įsitraukimui į ugdymo procesą. Tėvų įsitraukimas į vaikų ugdomąją veiklą teigiamai veikia ne tik vaikų ugdymo pasiekimus, bet ir ateities perspektyvą, socialinius santykius, psichinę savijautą. Siekiame, kad tiek mokytojai, tiek tėvai, tiek regos centras grįstų savo santykius bendradarbiavimu, tarpusavio pagarba, savitarpio supratimu.
     Aukšta pedagogų kvalifikacija: 86 proc. įstaigoje dirbančių pedagogų įgiję aukštąjį, 14 proc. aukštąjį neuniversitetinį išsilavinimą. Visi pedagogai turi pedagogo kvalifikaciją. Iš jų 43 proc. įgiję ir specialųjį pedagoginį išsilavinimą. Pagal įgytas kvalifikacines kategorijas pasiskirstę: 36 proc. pedagogai metodininkai, 35 proc. įgiję vyresniojo pedagogo, 29 proc. mokytojai. Pedagogų amžiaus vidurkis 50 metų, pedagoginio stažo vidurkis 24,5 metai. Sistemingai ir ženkliai tobulinama pedagogų profesinė kultūra, pedagoginės kompetencijos, gilinamos psichologinės žinios, profesinė kvalifikacija. Darbuotojai nuotoliniu būdu lankė kvalifikacinius renginius organizuojamus Panevėžio mieste, respublikoje, tobulino savo kompetencijas įvairiose srityse. 1 pedagogui iš viso tenka 8 d. kvalifikacinių renginių, iš jų informacinių technologijų srityje 4 d., vadybos klausimais lankyta 18 d. Įgyvendinant Kvalifikacijos tobulinimo programą, tobulėjo sąveika su šeima, kompiuterinis raštingumas, skaitmeninių priemonių naudojimo ugdyme kompetencijos. Pedagogų kvalifikacijai skirtos lėšos panaudotos 100 proc. Darbuotojai vertina santykius tarp kolegų, santykius su vaikų tėvais, pedagoginio personalo ir administracijos santykius, sudarytomis sąlygomis profesiniam tobulėjimui nuotoliniu būdu Pedagogas.lt, Panevėžio PŠC, LASUC ir kituose akredituotuose mokymo centrų mokymuose. Darnaus personalo pagalba, esant karantinui, darbuotojai geranoriškai padėjo pasiruošti statyboms: atlaisvinti statomas patalpas, perkraustant 2 grupes į lopšelį-darželį „Draugystė“. Padidėjo darbų kiekis įgyvendinant SAM, ŠMM  rekomendacijas, susijusias su ekstremalia situacija, organizuojant nemokamą maitinimą, maisto davinių išdalinimą. Visi darbuotojai buvo skatinami materialiai, 3 mėn. jiems buvo mokamos priemokos. 
2. Uždavinys. Vaiko vienodos vertės pripažinimas ir pagalba, leidžianti kiekvienam mokytis individualiu tempu, pagal galimybes, gabumus, pajėgumą, poreikius ir interesus.
     Vaikams buvo sudaryta galimybė imtis iniciatyvos ir prisiimti atsakomybę pasirenkant veiklas, atsižvelgiant į vaikų amžių, veikti savarankiškai, patiems priimti sprendimus. Pastebima, kad labiausiai jiems patinka lavinantys vaizduotę žaidimai, lavinančios stambiąją motoriką veiklos, visos meninės veiklos, bandymai, eksperimentai, pramoginiai renginiai. 
    Atliekama veiklos skaida su Lietuvos regos centrais: su Šiaulių P. Avižonio regos ugdymo centru, Klaipėdos regos ugdymo centru, Kauno P. Daunio ugdymo centru, LASUC. Aktyviai bendradarbiaujama su Sakartvelo Rustavio miesto savivaldybės ikimokyklinio ugdymo vyr. specialiste E. Khutsishvili. Per ją vyksta dalinimasis gerąja darbo patirtimi su Rustavio miesto ikimokyklinėmis įstaigomis. Pasirašyta bendradarbiavimo sutartis su Rustavio miesto lopšeliu – darželiu. Nuolat ryšiai palaikomi su Panevėžio lopšeliais-darželiais: „Vaikystė“, „Pušynėlis“, „Riešutėlis“, „Draugystė“, Gamtos mokykla, Panevėžio „Šviesos“ specialiojo ugdymo centru, Panevėžio pradine mokykla, Panevėžio miesto PPT, Panevėžio miesto PŠC. Nuolat buvo palaikomi ryšiai su Panevėžio miesto savivaldybe, sprendžiant Regos centro modernizavimo ir renovavimo problemas.

2. TIKSLAS. Ikimokyklinio ir priešmokyklinio ugdymo poreikių tenkinimas.

1. Uždavinys. Tobulinti ugdymo procesą, užtikrinant sėkmingą kiekvieno vaiko pasirengimą mokyklai.
     Užtikrinama vaikų sveikata ir saugumas, teikiamas sveikatai palankus maitinimas, padedama priešmokyklinukams pasirengti mokyklai. Puikiai, didelį įdirbį ir autoritetą bendruomenės tarpe turinčios priešmokyklinio ugdymo pedagogės, padeda priešmokyklinukams pasiruošti mokytis pradinėje mokykloje. Per pastarąjį laikotarpį vaikai į mokyklą išeina gerai pasiruošę, su teigiama mokykline motyvacija. 
    Siekiant įgyvendinti užsibrėžtus tikslus ir uždavinius, darniai veiklą organizavo savivalda. 
Regos centro taryba 8 posėdžių metu sprendė: ugdymo kokybės ir veiklos organizavimo pasiekimus, darbo su tėvais tobulinimo, programų derinimo, sveikatinimo, aplinkos saugumo ir tobulinimo klausimus, mokesčio įstaigos reikmėms, lėšų paskirstymo, panaudojimo ir atsiskaitymo už jas sritį, derino mokytojų ir pagalbos specialistų atestacijos programą, specialiųjų ugdymosi poreikių ugdytinių sąrašus, priemokų paskirstymo darbuotojams, VGK, psichologo veiklos ir 2019 m. veiklos ataskaitą, 2020 m. veiklos planą. 
     Mokytojų taryba 11 posėdžių metu: analizavo 2019 m. ugdomosios veiklos rezultatus, svarstė mokinio krepšelio lėšų tikslingo panaudojimo pedagogų kvalifikacijai kelti klausimą, vaiko kultūros ugdymo grupėse, prevencinės veiklos integravimo į ugdymo procesą, SUP mokinių ugdymo (si) aplinkos, sąlygų tobulinimo, vaikų pažangos ir pasiekimų vertinimo dinamiką ir rezultatus, paslaugų kokybės klausimus. Derino Priešmokyklinio ugdymo planą 2020-2021 m. m. Mokytojų ir pagalbos mokiniui specialistų atestacijos programą 2021-2023 m. 
    Mokytojai, metodinių užsiėmimų metu, gilino kompetencijas: apie mergaičių ir berniukų ugdymo skirtybės, informacinių technologijų naudojimo ugdymui, nuotolinio ugdymo galimybės, būdus, rezultatus, prevencinės veiklos integravimo į ugdymo turinį galimybes, vaiko kultūros ugdymo regos centre klausimą. Suformuotos komandos iš pedagogų, dirbančių l/d „Draugystė“ ir Regos centro „Linelis“ savitarpio pagalbai ir grįžtamajam ryšiui užtikrinti „Kolega-kolegai“. Visi įstaigos pedagogai 2020-11-19 dalyvavo ilgalaikės programos „Besimokanti organizacija pokyčių kelyje“ mokymuose „Tarpusavio ryšių stiprinimas bendruomenėje“. Įgyti mokėjimai ir įgūdžiai pritaikomi praktinėje veikloje. Pravestos atviros pamokos 13 klasei: 2020-02-03 „Interaktyvios lentos taikymas ugdymo procese“, 2020-12-10 „Bitelė ratuota“, organizuotos metodinės dienos: 2020-06-10 „Draugauk su naujausiomis technologijomis“, 2020-10-15 „Padėk draugui“. 
Įstaigoje iki karantino buvo vykdomas neformalus ugdymas: vyko krepšinio, futbolo, šokių treniruotės, veikė Robotikos ir Anglų k. būreliai. 
    Darbo taryba derino strateginį, 2020 metų veiklos planus, darbuotojų grafikus, sprendė įvairius klausimus susijusius etatais, darbuotojų darbo sąlygomis, priemokomis prie atlyginimo, mokesčio įstaigos reikmėms, lėšų paskirstymo, panaudojimo ir atsiskaitymo tvarkas.
    Įgyvendinti respublikiniai projektai.  Skatinant sveiką gyvenseną, sveiką mitybą ir aktyvų fizinį judėjimą, dalyvauta įvairiuose sveikatos projektuose „Sveikas kaip ridikas“, „Sveikatiada“, ,,Mažieji turistai“, aplinkosauginiame projekte „Už vieną trupinėlį, čiulbėsiu visą vasarėlę“. Dalyvaujama ES ir nacionalinio biudžeto lėšomis finansuojamoje programoje ,,Pienas vaikams“ ir Europos Bendrijos finansuojamoje programoje ,,Vaisių vartojimo skatinimo mokyklose programoje“.
    Regos centro mastu organizuoti projektai: „Žemės dienos renginiai“, ,,Augsiu sveikas kaip ridikas“, „Rudens puokštė“, „Mano baltoji palangė“, „Judėjimo džiaugsmas”. Parengta tęstinė Sveikatos ugdymo programa „Noriu augti sveikas ir stiprus“ 2021-2022 m.  
Įstaigoje organizuotos kalendorinės ir kitos šventės, renginiai: „Judėkime linksmai“, „Vainikėlį pyniau – ant galvelės dėjau“, ,,Mes – Lietuvos vaikai“, Rudenėlio šventė ,,Kuriu mandalą“.
    Dalyvauta respublikos, miesto mastu organizuojamose parodose: kūrybinių darbų nuotraukų paroda ,,Ką rudens gėrybės slepia“, ,,Muzikos instrumentai iš antrinių žaliavų”, vaikų kūrybinių darbų nuotraukų parodoje ,,Ką rudens gėrybės slepia“. Gautos padėkos.
Į ugdymo turinį integruojamos etnokultūros, „Ikimokyklinio amžiaus vaikų Lietuvių valstybinės kalbos“ ir kitos programos. Įstaigos pedagogai tęsia veiklą Lietuvos ikimokyklinių įstaigų darbuotojų asociacijoje „Sveikatos želmenėliai“. 
    Mokytojai darbo patirtimi dalinosi su bendrojo lavinimo mokyklų mokytojais: 
teorinė ir praktinė veikla apie akis, regėjimą organizuota Panevėžio r. Naujamiesčio lopšelyje-darželyje „Bitutė“ 2020-10-07, pravesta valandėlė apie regą Panevėžio specialiosios mokyklos-daugiafunkcinio centro vaikams 2020-10-28, skaitytas pranešimas „Vaikų fizinis aktyvumas – nauda sveikatai ir smagi pramoga“ konferencijoje „Judesio svarba mokymui(si), elgesio ir emocijų valdymui“ PPT 2020-12-21. Dalintasi gerąja darbo patirtimi su Lietuvos ikimokyklinių įstaigų darbuotojų asociacijos „Sveikatos želmenėliai“ įstaigomis narėmis. Parengti ir publikuojami straipsniai „Kad akys geriau matytų“, „Bitelė ratuota“.
2.  Uždavinys. Įtraukti kuo daugiau tėvų į vaikų gyvenimą regos centre ir organizuoti konsultacijas tėvams aktualiais vaikų ugdymo, emocinės, psichinės ir fizinės sveikatos, psichologijos klausimais.
     Atlikus vidinės 2020 m. veiklos įsivertinimą paaiškėjo, kad tėvai vertina: personalo šiltus santykius su vaikais ir jų tėvais, glaudžius ryšius vykdant nuotolinį sinchroninį ir asinchroninį ugdymą. Palankiai atsiliepia apie ugdymo programą „Po vaikystės šalį“, bei suprantamai, profesionaliai planuojamą savaitinį ugdymo turinį. Didžiąją dalį tėvų tenkina kūrybiškai organizuojamos bendruomenės šventės, nors jų statybų ir karantino metu ribotas kiekis, vaikų veiklos, pedagogų nuolatinis bendravimas informacinėmis priemonėmis, teikiant užfiksuotas ugdymo akimirkas nuotraukose, filmukuose. Dėl vykstančių statybos, šiluminės trasos keitimo darbų, dvi grupės veiklą vykdė Panevėžio lopšelyje – darželyje „Draugystė“ ir dėl karantino, nebuvo organizuojamas visuotinis tėvų susirinkimas, nevyko tradicinės šventės „Žibintų“ šventė, Kalėdiniai pasakų vakarai ir t.t. Tačiau, visi tėvai pritarė regos centro modernizacijai, su nekantrumu laukia, kada galės sugrįžti į regos centrą ir bus tęsiamos tradicijos.
    Įstaigos psichologė vedė konsultacijas tėvams, teikė pagalbą vaikams. 

3 Tikslas. Patrauklios ugdymui (si) materialinės bazės kūrimas.

1. Uždavinys.  Naujų, aktyvių ugdymosi erdvių kūrimas, kuriose vaikas galėtų aktyviai veikti, įgytų naujos patirties, patirtų sėkmę.
        Skatinant bendruomeniškumą, ugdytinių užimtumą, aplinkos pritaikymą ugdytinių poreikiams pasirūpinta, kad pavėsinėse būtų stalai bandymams, eksperimentams, pagaminta mobilioji biblioteka lauke, sukaupta priemonių atradimų laboratorijai, sensorikai. Atnaujinta Regos centro laiptinė (išdažyta, sumontuotos įtempiamos lubos, grindys ir laiptai išklijuoti plytelėmis). Grupės, specialistų kabinetai papildyti moderniomis sensorinėmis priemonėmis, atitinkančiomis vaikų amžių, poreikius ir interesus, edukacinę funkciją. Įrengta nauja muzikinių instrumentų lenta.
     Dėl vykdomų statybų (aptverta didžioji dalis teritorijos) ir visą vasarą vykdomos šiluminės trasos keitimo darbų (buvo iškasta visa teritorija, kur nevyksta statybos darbai), įkurtos tik kelios naujos edukacinės erdvės (2 „autobusai“, muzikos instrumentų stendas). Parengtos priemonės („vabzdžių nameliai“, „Gedimino pilis“ ir kt), bus įrengtos kai tik bus sutvarkytas kiemas. Vidaus edukacinei, daugiafunkcinei aplinkai turtinti, įgyvendintas projektas – dailininkės Milenos nupieštas piešinys (žirafa) per visą koridoriaus sieną. „Saulutės“ gr. rūbinėlėje išpiešta edukacinė daugiafunkcinė siena. Išdažyti visi antro korpuso (kur nevyksta remonto darbai) koridoriai, laiptinė, išklijuoti plytelėmis laiptai į rūsį, išdažytos rūsio sienos, suremontuoti du kabinetai. Gavus finansavimą iš savivaldybės, atlikti dviejų lauko sienų remonto darbai (kur nevyksta statybos), atgrindas ir t.t.
2. Uždavinys. Atnaujinti ir plėtoti materialinę ir techninę bazę.
    Lyginant su praėjusiais metais 2020 m. gauti finansiniai ištekliai sumažėjo dėl paskelbto karantino šalyje. Biudžeto lėšų, skiriamų aplinkai, nepilnai pakanka būtinoms išlaidoms finansuoti, didžiausią dalį sudaro darbuotojų atlyginimams skiriamos lėšos. Prekėms pirkti daugiausiai lėšų panaudotos mokinio krepšelio ir specialiosios lėšos, surinktos iš tėvų įstaigos reikmėms. Iš Valstybinės mokesčių inspekcijos prie LR Finansų ministerijos gautos 2182,38 Eur., 1,2 proc. GPM paramos lėšos. Jos buvo panaudotos tik būtiniausioms reikmėms. Centras gavo nemažą rėmėjų paramą lėšomis ir priemonėmis. Paramos ir labdaros fondas „Angelo akys“ padovanojo medicininius prietaisus regos centro ugdytinių regėjimo funkcijų gerinimui. IĮ I.Krikščiūno įmonė padovanojo sienoms dažus už 279,42 Eur, Buvo perdažyti visi koridoriai, laiptinės, 2 kabinetai. Už rėmėjų skirtas paramos lėšas buvo suremontuotos regos centro patalpos, pakeista susidėvėjusi kiliminė danga, sumontuotos žaliuzės. 
     2020 m. numatytoms priemonėms pilnai įgyvendinti trukdė vykstančios statybos, 2 grupių laikinas iškėlimas į lopšelį-darželį „Draugystė“, šiluminės trasos keitimas. Tikslingai panaudotos biudžeto ir mokinio krepšelio lėšos.  

STIPRIŲJŲ IR SILPNŲJŲ PUSIŲ BEI GALIMYBIŲ IR GRĖSMIŲ ANALIZĖ

STIPRYBĖS:
· aukšta pedagogų profesinė kvalifikacija;
· sėkmingai vykdoma patirties sklaida miesto, respublikos mastu;
· aplinkosaugos, sveikatinimo kompetencijų ugdymas;
· nuolat turtinama materialinė techninė bazė 2 % pajamų mokesčio ir rėmėjų dėka;
· metodinių, pamokos 13 klasei parengimas miesto pedagogams;
· aktyvi, bendruomeniška bendruomenė;
· medicininės ir pedagoginės korekcijos dermė  įtakoja sąlygas ugdytiniams tęsti sėkmingą mokymąsi kitose mokyklose, socializacijai;
· tarpinstitucinis bendradarbiavimas su kitomis įstaigomis, įvairiapusiai ryšiai su partneriais.

GALIMYBĖS

· Vaikų ugdymosi sąlygų gerinimas modernizuojant, atnaujinant lauko ir vidaus aplinką;
· Pedagogų tobulėjimas, kvalifikacijos kėlimas siekiant pagilinti kompetencijas komandinio darbo, sensomotorinio ugdymo srityse;
· Sąveikos su tėvais stiprinimas, aktyvinant Tėvų klubo veiklą, organizuojant bendruomenės renginius;
· Aktyvus dalyvavimas socialinių partnerių projektuose, akcijose; 
· Tapti tęstine savanorius priimančia įstaiga;
· Teikti paslaugas ir kitų rajonų vaikams su regėjimo sutrikimais;
· Tarptautinių projektų, savanorystės bei ERAZMUS programų įgyvendinimas;
· Sutvarkyti vėdinimo sistemą grupėse;
· Tapti daugiafunkciu konsultaciniu centru.

GRĖSMĖS

· Trūkumas darbo priemonių akliems ir silpnaregiams;
· Lėšų trūkumas,  saugių ir atitinkančių standartams lauko priemonių suremontavimui;
· Nepilnai užtikrinamas, palankus sveikatai, grupių vėdinimas karštomis vasaros dieniomis;
· Mažėjantis vaikų skaičius turinčių silpnaregystę arba aklumą. Sunku juos pritraukti, kai kieme kitas darželis.
· Vaikų su regėjimo sutrikimais SUP įvertinimo tvarka Lietuvoje neužtikrina savalaikės tiflopedagoginės ir kitos pagalbos;
· Dėl vykdomos Regos centro modernizacijos, perkėlus  2 grupes į kitą įstaigą, išvyko keli vaikai į kitus darželius;
· Pervargę tėvai dėl CORONO viruso ligos profilaktinių priemonių reikalavimų, pasiilgę vaikai kontaktinio ugdymo;
· Dideli papildomi darbai organizuojant nemokamo maitinimo paketų dalinimą. 

SILPNYBĖS
· Tėvų pasyvumas sprendžiant pagalbos vaikui klausimus, dalies tėvų nenoras karantino metu būti su savo vaiku;
· Nepakankamas grupių aprūpinimas šiuolaikinėmis interaktyviomis priemonėmis;
· Įstaiga neturi patirties ir užsienio kalbos įgūdžių rengiant ES projektus ir negali įsisavinti atitinkamų lėšų;
· Neadekvatus dalies tėvų požiūris į vaikus su dideliais SUP, integruojamus į bendrojo ugdymo grupes.

STRATEGINIAI TIKSLAI

Teikti kokybišką ikimokyklinį, priešmokyklinį ugdymą, sudarant palankias sąlygas sutrikimų korekcijai, vaikų meniniams gebėjimams atsiskleisti, sėkmingai pasiruošti mokytis pagal pradinio ugdymo programą. 
1. Įtraukiojo ugdymo nuostatų įgyvendinimas.
2. Ikimokyklinio ir priešmokyklinio ugdymo(si) poreikių tenkinimas.
3. Patrauklios ugdymui (si) materialinės bazės kūrimas.
	 
1. TIKSLUI ĮGYVENDINTI SKIRTI UŽDAVINIAI IR PRIEMONĖS
UŽDAVINIAI:
1. Įtraukiojo ugdymo (si) įgyvendinimas siekiant užtikrinti kokybišką ugdymą (sį) visiems jo dalyviams. Visų bendruomenės narių vertybių, pasaulėžiūros, pažiūrų ir elgesio formavimas dėl veiksmingos ir sistemingos pagalbos kiekvienam vaikui.
2. Vaiko vienodos vertės pripažinimas ir pagalba, leidžianti kiekvienam mokytis individualiu tempu, pagal galimybes, gabumus, pajėgumą, poreikius ir interesus. 
PRIEMONĖS:
1. Bendromis vaiko, pedagogų, darbuotojų ir tėvų pastangomis siekti pažangos, pripažįstant kiekvieno vaiko individualius gebėjimus ir poreikius (individualūs pagalbos planai, parinktos ugdymo (si) priemonės, pritaikyta ugdymo aplinka).
2. Bendruomeniškumo kūrimas ir puoselėjimas, vertybių sistemos formavimas (edukacinės išvykos, seminarai, parodos, bendradarbiavimas su socialiniais partneriais, kt. įstaigomis, tėvais).

2. TIKSLUI ĮGYVENDINTI SKIRTI UŽDAVINIAI IR PRIEMONĖS
UŽDAVINIAI:
1. Tobulinti ugdymo procesą, užtikrinant sėkmingą kiekvieno vaiko pasirengimą mokyklai.
2. Įtraukti kuo daugiau tėvų į vaikų gyvenimą Regos centre ir organizuoti konsultacijas tėvams aktualiais vaikų ugdymo, emocinės, psichinės ir fizinės sveikatos ir klausimais.
PRIEMONĖS:
1. Ugdymo proceso įsivertinimo organizavimas.
2. Ugdymo proceso tobulinimas integruojant projektinę veiklą panaudojant IKT, inovatyvius ugdymo metodus.

3. TIKSLUI ĮGYVENDINTI SKIRTI UŽDAVINIAI IR PRIEMONĖS.
UŽDAVINIAI:
      1. Naujų aktyvių ugdymosi erdvių kūrimas, kuriose vaikas galėtų aktyviai veikti, įgytų naujos patirties, patirtų sėkmę. 
      2. Atnaujinti ir plėtoti materialinę ir techninę bazę.
PRIEMONĖS:
1. IKT mokymo priemonių įsigijimas. 
2. Lauko edukacinių erdvių įkūrimas.


2021 METŲ VEIKLOS UŽDAVINIŲ ĮGYVENDINIMAS

1. Tikslas. Įtraukiojo ugdymo nuostatų įgyvendinimas.

	Uždaviniai
	Priemonės
	Rezultatas
	Vykdytojai ir partneriai

	1.1. Įtraukiojo ugdymo (si) įgyvendinimas siekiant užtikrinti kokybišką ugdymą (sį) visiems jo dalyviams. Bendruomenės vertybių, pasaulėžiūros, pažiūrų ir elgesio formavimas dėl veiksmingos ir sistemingos pagalbos kiekvienam vaikui.

	1.1.1. Ikimokyklinio ir priešmokyklinio ugdymo programų įgyvendinimas.

	1.1.1.1. Bus įgyvendinamos Ikimokyklinio ir priešmokyklinio ugdymo programos. Tęsiamas ugdymas mišriu (kontaktiniu ir nuotoliniu) būdu. Nuolat palaikoma sąveika su šeima tėvų menių elektroninėje sistemoje „Mūsų darželis“, pasibaigus karantinui tiesioginis bendravimas,  kurie leis efektyviai siekti ugdymo tęstinumo. 
	V. Janikūnienė
D. Jankevičienė


	
	1.1.2. Ugdytinių vertinimas 2 k./m.

	1.1.2.1. Bus vertinami mokinių pasiekimai, pažanga 2 k./m., esant poreikiui dažniau. Vertinimo pasiekimų dinamika analizuojama Mokytojų taryboje. Su tėvais aptariami pažangos, pripažįstant kiekvieno vaiko individualius gebėjimus ir poreikius, rezultatai.
	D. Jankevičienė


	
	1.1.3. Kvalifikacijos tobulinimo plano 2021 m. sudarymas.
	1.1.3.1. Mokytojai gilins:  refleksijos ir savęs įsivertinimo, nuolatinio tobulėjimo,  mokinio skirtybių suvokimo, atpažinimo, pagalbos jam tobulinimo, ugdymo(si)  turinio tobulinimo, valdymo ir įgyvendinimo,   interaktyvių priemonių naudojimo vaikų kalbai ir komunikacijai ugdyti, programų darbui su SMART lenta kūrimo,  skaitmeninio raštingumo kompetencijas. Turint visus spec. pedagogus, veiks tėvų konsultavimo sistema, kuri bus naudinga vaikų pasiekimų ir jų lygmens vertinimui. Tėvai įsitraukimi į ugdymo(si) procesą ir jo tobulinimą.
	D. Jankevičienė


	
	1.1.4. Parengtas ir įgyvendintas Regos centro tarybos metinis veiklos planas 2021 m.
	1.1.4.1. Regos centro taryba spręs: ugdymo ir veiklos organizavimo, darbo su šeima tobulinimo, programų, aplinkos saugumo ir tobulinimo klausimus, vertins direktoriaus užduotys,  derins pedagoginio ir nepedagoginio personalo etatų, specialiųjų ugdymosi poreikių ugdytinių sąrašus, 2 k./m. vertins asignavimų panaudojimo pagal atskirus finansavimo šaltinius ataskaitas, psichologo , VGK ataskaitas, 2021 m. veiklos pasiekimus. Esant poreikiui koreguos strateginį planą 2020-2022 m., 2021 m. veiklos planą. Spręsti darbuotojų skatinimo klausimą. 
	R. Šimoliūnienė

	
	1.1.5. Parengtas ir įgyvendintas Vaiko gerovės komisijos 2021 m. planas.
	1.1.5.1. Vaiko gerovės komisija spręs: individualaus ugdymo, vertinimo, programų derinimo, prevencinių programų įgyvendinimo, pedagoginės ir medicininės sutrikimų korekcijos tobulinimo, aplinkos saugumo ir tobulinimo, derins mokytojų ir pagalbos mokiniui specialistų atestacijos programą, specialiųjų poreikių ugdytinių sąrašus, atsiskaitys Regos centro tarybai. Nuolat palaikys ryšius su PPT, konsultuos mokytojus ir tėvus SUP vaikų ugdymo ir kitais klausimais.
	D. Jankevičienė
VGK specialistai

	
	1.1.6. Parengtas ir įgyvendintas Mokytojų tarybos metinis veiklos planas 2021 m.
	1.1.6.1. Mokyklos taryba posėdžiuose aptars klausimus:
1. 2020 m. antro pusmečio ugdymo rezultatai. Ugdytinių vertinimo pasiekimai. Nuotolinio ugdymo tobulinimo galimybės, patirtis. Regos centro 2021 m. veiklos ataskaita.
Mokinio krepšelio lėšų panaudojimo pedagogų kvalifikacijai kelti 2021 m. panaudojimas.
2. Ugdymo turinio skaitmenizacijos galimybės.
4. Ugdytinių fizinis aktyvumas, formų įvairovė.
5. Įsivertinimo pagal veiklos rodiklius: „Vaiko poreikių tenkinimas“, „Vaiko ugdymosi kokybė“ , „Ugdymo turinys“ papildomo rodiklio „Programų atitiktis vaikų ugdymosi poreikiams ir interesams“ analizė.
6. Pagalbos SUP mokiniams rezultatai.
	V. Janikūnienė


	
	1.1. 7. Parengtas ir įgyvendintas Metodinės veiklos ir kultūrinių renginių organizavimo planas.
	1.1.7.1. Organizuoti mokymus tema:
1. mokytojų įsivertinimas;
2. sensomotorinių priemonių, IKT  naudojimo ugdymui galimybės;
2. sveikatinimo priemonių integravimas į ugdymo turinį ir kt. 
3. Koreguoti ikimokyklinio ugdymo programą;
4. Informacijos iš kvalifikacinių renginių sklaida;
1.1.7.2. Kalendorinių ir valstybinių švenčių, pramogų, bendruomenės parodų organizavimas, jų sklaida šeimai. 
	D. Jankevičienė

	
	1.1.8. Parengtas Darbo tarybos planas 2021 m.
	1.1.8.1. Derinami kalendorinių metų planai, darbuotojų darbo, kasmetinių atostogų grafikai. Sprendžiami įvairūs klausimai susiję su darbuotojų darbo sąlygomis.
	D. Kalinauskaitė
J. Simaitienė
N. Skikienė

	
	1.1.9. Darbuotojų metinis 2020 m. vertinimas, užduotys 2021 m.
	1.1.9.1. Bus įvertinti nepedagoginio personalo darbuotojai, direktoriaus pavaduotojas ugdymui, parengtos 2021 m. individualios užduotys.
	V. Janikūnienė
A. Strelčiūnienė
V. Pakalnienė

	
	1.1.10. Parengtas darbo priežiūros 2021 m. planas.
	1.1.10.1.  Pagal sudarytą planą bus stebimos veiklos, laikantis COVID ligos prevencinių priemonių, analizuojamas veiklų planavimas el. dienyne „Mūsų darželis“, aptariama Mokytojų taryboje.
	V. Janikūnienė
D. Jankevičienė

	2. Vaiko vertės pripažinimas ir pagalba, leidžianti kiekvienam mokytis individualiu tempu, pagal galimybes, gabumus, pajėgumą, poreikius ir interesus

	2.1.Individualių planų vaikams su dideliai SUP sudarymas, derinimas, įgyvendinimas.
	2.1.1. Bus rengiamos individualaus ugdymo programos vaikams su dideliais, labai dideliais SUP, derinamos VGK. Vaikams su nedideliais, vidutiniais SUP, PPT rekomendavus, pritaikomos ikimokyklinio ir priešmokyklinio ugdymo programos.
	D. Jankevičienė,
VGK

	
	3.1. Esant palankiai situacijai dėl COVID susirgimų, tenkinami ugdytinių poreikiai organizuojant neformalų ugdymą.
	3.1.1. Planuojama organizuoti (sudaromos sutartys su paslaugų tiekėjais) būrelių veiklą: futbolo, šokių, krepšinio, anglų kalbos, Robotikos. Nuolat organizuojamos edukacinės veiklos apjungiant bendruomenę. Ugdytiniai pasirinks pagal pajėgumą, ir interesus siūlomas veiklas. Bus vykdoma neformalaus ugdymo kokybės analizė (tėvų anketavimas).
	D. Jankevičienė


	2.1. Tobulinti ugdymo procesą, užtikrinant sėkmingą kiekvieno vaiko pasirengimą mokyklai.

	2.1.1. Koreguoti ikimokyklinio ugdymo programą „Po vaikystės šalį“. 

	2.1.1.1. Bus tobulinama Ikimokyklinio ir priešmokyklinio ugdymo programos  „Po vaikystės šalį“ priemonių sritis, esant poreikiui, ir kitos sritys.



	D. Jankevičienė, ikimokyklinio ugdymo mokytojai,  priešmokyklinio ugdymo  mokytojai, pagalbos mokiniui specialistai.

	
	2.1.2. Užtikrinti ugdymo turinio individualiavimą, diferencijavimą, pasirengimą mokytis mokykloje.





	2.1.2.1. Bus tobulinamas ugdymo turinys naudojant IT, modernias priemones, netradicinius ugdymo metodus. Atsižvelgiama į ugdytinio galias, asmenines savybes. Sudaromos sąlygos, laiduojančios gerą mokinių savijautą, SUP gabiems mokiniams.
Siekiama sociokultūriškai kryptingo, individualizuoto, integralaus, kontekstualaus patirtinio ugdymo.
	D. Jankevičienė, ikimokyklinio ugdymo mokytojai,  priešmokyklinio ugdymo  mokytojai, pagalbos mokiniui specialistai.

	
	
	2.1.2.2. Vykdyti ugdytinių vertinimą 2 k./m. Mokslo metų pabaigoje, tėvams sutikus, psichologo mokyklinės brandos vertinimas. Vykdomi bendri projektai su Pradine mokykla, pradinių klasių mokytoju. Tėvams organizuojamas susitikimas su pradinių klasių mokytoju, pristatomas pranešimas apie mokyklinę adaptaciją.
	D. Jankevičienė, ikimokyklinio ugdymo mokytojai,  priešmokyklinio ugdymo  mokytojai, pagalbos mokiniui specialistai.

	
	2.1.4. Organizuoti  patirties sklaidą miesto, respublikos mastu.



	Miesto mastu organizuoti: pamokas 13 klasei „Bitelė ratuota“,  „Sportuokime Zumbos ritmu“. 
Patirties sklaida Lietuvos ikimokyklinių įstaigų darbuotojų asociacijos „Sveikatos želmenėliai“  patirties sklaidos konferencijoje: 
pranešimas „Rūpinkimės akių sveikata“ D. Jankevičienė, „Sutrikusios regos vaikų fizinis aktyvumas“ A. Petronaitytė
	D. Jankevičienė


	2.2. Regos centro ir šeimos sąveika aktualiais vaikų ugdymo, emocinės, psichinės ir fizinės sveikatos ir klausimais.

	2.2.1. Tobulinti Regos centro sveikatos stiprinimo politiką, integruojant į ugdymo turinį programą „Noriu augti sveikas ir stiprus“.
	2.2.1.1. Bus integruojama tęstinė Sveikatos ugdymo programa „Noriu augti sveikas ir stiprus“, supažindinama bendruomenė, organizuojami bendri renginiai: Tolerancijos savaitė, Sporto šventės, pramogos, bendros  bendruomenės narių personalinės parodos ir kt. 


	D. Jankevičienė, ikimokyklinio ugdymo mokytojai,  priešmokyklinio ugdymo  mokytojai, pagalbos mokiniui specialistai.

	
	2.2.2. Parengti Darbo su šeima 2021 m. planą.
	2.2.1.1. Įgyvendinti bendrus trumpalaikius ir ilgalaikius projektus. Nuolat konsultuoti, šviesti bendruomenę vaikų ugdymo, sveikatinimo, laiko su šeima aktyvaus, sveikuoliško praleidimo ir kt.  klausimais. Aktyvinti Tėvų klubo veiklą. Organizuoti tėvų susirinkimus, bendras edukacines veiklas, tėvus įtraukti į ugdymo procesą tiesioginių ar nuotoliniu būdu. Atlikti tėvų apklausą dėl įstaigos veiklos tobulinimo, neformaliojo ugdymo poreikių, SUP tenkinimo, informatyvumo klausimais. Skaitymo motyvacijai skatinti, aktyviai naudoti lauko biblioteką. 
	

	
	2.2.3.Parengti Kultūrinių renginių 2021 m. darbo planą.
	2.2.3.1. Bus įgyvendinami bendri renginiai, projektai: „Už vieną trupinėlį, čiulbėsiu visą vasarėlę“, „Pienas vaikams“, „Vaisiai vaikams“, „Žemės dienos renginiai“, ,,Spalvos gamtoje“, „Kalba knygos lapeliai“ ir kiti. Į ugdymo turinį integruojamos etnokultūros, „Ikimokyklinio amžiaus vaikų Lietuvių valstybinės kalbos“ ir kitos programos. Įstaigos pedagogai tęs veiklą Lietuvos ikimokyklinių įstaigų darbuotojų asociacijoje „Sveikatos želmenėliai“. Bus tobulinamas bendradarbiavimas su ugdytinių tėvais, tobulinamas tėvų menių elektroninėje sistemoje „Mūsų darželis“, Messenger, ZOOM ir kt.
Organizuojamos bendruomenės parodos: „Žiemos vaizdai“, „Metų laikai“, „Pavasario spalvos“, Velykinis kiškutis“ ir kt. 
Dalyvaujama miesto, respublikos mastu organizuojamose parodose, konkursuose. 
	D.Jankevičienė
Lopšelio-darželio auklėtojai, pagalbos mokiniui specialistai, meninio ugdymo mokytojas



3. Tikslas. Patrauklios ugdymui (si) materialinės bazės kūrimas.

	3.1. Naujų aktyvių ugdymosi erdvių kūrimas, aktyviai veiklai, patirtiniam ugdymui. 
	3.1.1. Tobulinti ikimokyklinio ir priešmokyklinio ugdymo aplinką.
	2.1.3.1. Perkraustyti 2 grupes iš lopšelio-darželio „Draugystė“ į atnaujintas patalpas, įrengti 4 modernias grupes, sensomotorinį kabinetą, sensorinius kampelius koridorių erdvėse.  Papildyti jau esamas grupes moderniomis skaitmeninėmis priemonėmis, atitinkančiomis vaikų amžių, poreikius ir interesus.
	V. Janikūnienė
D. Jankevičienė
A. Strelčiūnienė

	
	3.1.2. Edukacinių erdvių kūrimas
	3.1.2.1. Įrengti bandymų ir eksperimentų, aktyvaus sportavimo daugiafunkcinius takus, sensorinius kampelius grupių aikštelėse, koridoriuose ir kt.
 Lauke įrengti planuotą daugiafunkcinę suoliukų alėją, bandymų-tiriamosios veiklos erdvę, tobulinti sporto erdves, įrengti aikšteles 4 grupėms, atnaujinti daržą, gėlynus.  
	V. Janikūnienė
D. Jankevičienė
A. Strelčiūnienė

	
	3.3. Įgyvendinama Regos centro kultūros plėtojimo ir įvaizdžio stiprinimo programa, atspindinti įstaigos vertybes.
	3.3.1. Bendruomenė sieks, kad būtų: 
laikomasi strateginiame plane deklaruojamų vertybių;
Parengti skrajutes, lankstinukus įstaigos veiklai propaguoti.

	V. Janikūnienė
D.Jankevičienė
A. Strelčiūnienė

	3.2. Atnaujinti ir plėtoti materialinę ir techninę bazę.

	3.2.1. Kurti aplinką, tenkinančią fizinius, emocinius, protinius ir dvasinius, darbinius poreikius.
	Skatinti bendruomeniškumą dalinantis lauko bibliotekoje įvairia literatūra. Atnaujinti regos centro lauko takus reljefiniais žymekliais, įvairioms fizinio aktyvumo funkcijoms skatinti.  Įrengti vabaliukų viešbučius ir kt. 
	V. Janikūnienė
D. Jankevičienė
A. Strelčiūnienė



LĖŠŲ POREIKIS PROGRAMAI ĮGYVENDINTI IR NUMATOMI FINANSAVIMO ŠALTINIAI
	Lėšų poreikis, finansavimo šaltiniai:
	2021 m.

	1. Lėšų poreikis programai.
	

	2. Finansavimas (skirta)
	468,4

	2.1. Savivaldybės biudžetas: 
	463

	Iš jų:
	

	2.1.1. Ugdymo aplinkai.
	323,7

	2.1.2. Valstybės deleguotoms funkcijoms vykdyti (mokinio krepšelis).
	107,8

	2.1.3. Specialiosios lėšos
	31,5

	2.2.Lietuvos Respublikos valstybės biudžetas (nemokamas maitinimas).
	3

	2.4. Kitos lėšos Euro įvedimui
	

	2.5 Kiti šaltiniai (papildomos lėšos MMA didėjimui)
	2,4

	Iš jų:
	

	2.5.2. Parama
	2,4

	2.5.3. Kitos lėšos (Teritorinė darbo birža)
	
















	Priedai prie 2021 m. plano
	Atsakingas

	Regos centro tarybos posėdžių planas 2021 m.
Regos centro mokytojų tarybos posėdžių planas 2021 m.
Regos centro darbo tarybos posėdžių planas 2021 m.
Regos centro kultūrinių renginių planas 2021 m.
Regos centro Vaiko gerovės komisijos veiklos planas 2021 m.
Regos centro Mokytojų ir pagalbos mokiniui specialistų atestacijos komisijos planas 2021 m. 
Regos centro darbo su šeima planas 2021 m. 
Ugdymo proceso priežiūros planas 2021 m.
Regos centro Sveikatos priežiūros veiklos planas 2021 m.
Regos centro darbuotojų kvalifikacijos tobulinimo planas 2021 m.
Regos centro metodinės veiklos ir kultūrinių renginių planas 2021 m.
Vaikų saugumo užtikrinimo priemonių planas 2021-2022 m.
Korupcijos prevencijos programa 2021-2022 m.
	R. Šimuliūnienė
V. Janikūnienė
D. Kalinauskaitė
D. Jankevičienė
D. Jankevičienė
D. Jankevičienė

D. Jankevičienė, V. Janikūnienė
D. Jankevičienė, V. Janikūnienė
V. Lajauskienė, V. Pakalnienė
D. Jankevičienė 
D. Jankevičienė 

D. Jankevičienė
V. Janikūnienė , D. Jankevičienė

